طرق تعليم الأطفال الكتابة
7 مبادئ تعليم الكتابة للطفل من سن 3 - 5 سنوات - دليل المدارس المصرية
أهم مبادئ تعليم الكتابة للطفل من سن 3 - 5 سنوات: 1. اختيار المنهج 2. وضعية الجلوس 3. وضعية الصفحة 4. ترتيب رسم الحروف 5.
Aug 31, 2021
الأنشطة التعليمية
الاتجاه لاستخدام <anchor>الأنشطة التعليمية</anchor> والألعاب متعددة الحواس في تعلم المهارات الأساسية في الكتابة بيساعد كتير على إتقانها في وقت أقل، لإن الإنسان بطبيعته بيألف أي حاجة فيها لعب، والأمر بيكون ممتع جدًا بالنسبة للأطفال، وبيتعلموا وهما بيلعبوا بدون ما يشعروا بأي ضغط عليهم.
أبرز 9 تمارين تعليم القراءة والكتابة لطفلك | دليل المدارس المصرية - EgyptSchools.info
View all results No results

# أبرز 9 تمارين تعليم القراءة والكتابة لطفلك

نقاط الموضوع

أبرز 9 تمارين تعليم القراءة والكتابة لطفلك

من بين كل المهارات اللي الطفل لازم يتعلمها في صغره، بنلاقي إن مهارة القراءة والكتابة هي الأهم، لأنها بتفتح له طُرق تعلم كتيرة، وبيكون قادر من خلالها يترجم كُل حاجة حواليه، وزي ما بنسمع دايمًا: “أهم حاجة الطفل يفك الخط”، ومن أسهل الحاجات اللي بتساعده على تعلم اللغة هي تمارين تعليم القراءة والكتابة.

هتعرفي في المقال دا ازاي تساعدي طفلك في تعلم اللغة من خلال التمارين، وإيه أفضل التمارين دي.

## أهمية تمارين تعليم القراءة والكتابة

بتكتسب التمارين أهميتها من أهمية القراءة والكتابة، لكونها أمر بيسهل عملية التعلم، وكمان بتنمي الشخص، وبتؤثر فيه وفي نمط تفكيره، وعدم الاهتمام بتعلم اللغة بالطريقة الصحيحة ممكن يؤدي لكره الطفل ليها، ولكُل العلوم اللي هيدرسها -فيما بعد- لكونها اللغة اللي بيدرس بيها العلوم دي.

التمارين هتساعد الطفل، وتسهل عليه التعلم وهو في سن صغير (قبل سبع سنين)، لأن في الوقت دا بيكون إدراكه واستيعابه للغات -خاصة لغته الأساسية- أكبر بكتير من بعد كدا، والتمارين بتركز على أساسيات اللغة، وتعلم الحروف الأبجدية خلال وقت صغير.

دا غير إن تعلم اللغة العربية بيأهل الطفل للتفوق الدراسي، وبيطور مهارات كتير عنده زي مهارات التواصل، وهتربط الطفل بتاريخه، وشخصيات التاريخ اللي هتأثر في تكوين شخصيته.

## أمور يجب مراعاتها عند تعليم الطفل القراءة والكتابة

علشان ميحصلش نفور من الطفل، فمحتاجة تختاري له تمارين مناسبة، وتاخدي بالك من شوية حاجات، منها:

### الاهتمام بنفسية الطفل

ضروري تفهمي نفسية طفلك وقدراته، وتبدئي تطبقي معاه تمارين مناسبة ليه من غير ضغط أو إجبار، وتدوري على المشكلة اللي ممكن تكون سبب في عدم ميوله للقراءة والكتابة، وتحاولي تتجنبيها وتحليها.

### عدم مقارنة طفلك مع غيره

المقارنة ليها آثار سلبية جدًا على الطفل، وبتتسبب في مشاعر عداء مع أصحابه، دا غير إنها مقارنة غير سوية، لأن كُل طفل عنده مواهبه وقدراته اللي بتتفاوت عن غيره، والواقع بيثبت إن السن لوحده مش عامل للمقارنة.

### انتقال الطفل من اللعب للتعلم

طفلك قبل ما يدخل حضانة أو تبدئي معاه منهج تعليمي كان أغلب وقته بيلعب ويتحرك من غير ما يلتزم بمهام معينة، فخليكي مقدرة فكرة إنه فجأة بقى المفروض يصحى يروح الحضانة، ويرجع يعمل تمارين و Homework، وينام بدري، وغيرها من العادات، فمتحاوليش تلزميه بتمارين كتير أو صعبة عليه.

### مراعاة سنه وعدم إجباره

كل سن ومرحلة للطفل ليها ما يُناسبها، بمعنى إن فيه تمارين تناسب طفل لسه بيبدأ، وتمارين تانية هتكون مناسبة لطفل بيحاول يُجيد القراءة ويحسن منها، عشان كدا خلينا نقولك إن مستوى الطفل هو اللي بيحدد تمارينه.

## 9 تمارين تعليم القراءة والكتابة

9 تمارين تعليم القراءة والكتابةهتلاقي طرق كتير تقدري تطبقيها مع ابنك عشان يتقن القراءة والكتابة، ومن أبرز التمارين اللي ممكن تعتمدي عليها:

### 1- تنقيط الحروف

الطريقة دي من أشهر تمارين تعليم القراءة والكتابة، ومستخدمة في الكتب التعليمية في الحضانات، وفكرة التمرين إنك بتساعدي الطفل في البداية يكتب الحرف لوحده من خلال رسم حدود لمساره بالنقاط، وبتتبع النقاط دي هيكتب الحرف بدون مساعدة خارجية.

### 2- درجات السلم

من تمارين تعليم القراءة والكتابة هو استخدامك لتمرين درجات السلم التعليمية؛ ودا لأنه بيساعد الطفل إنه يكمّل من غير زهق، ويحس بالتطور والإنجاز مع الوقت.

وتقدري تخصصي للطفل ملف تسجلي فيه تطوره مع الوقت، والنتايج اللي بتحصلي عليها بعد كل تمرين.

### 3- تجزئة الكلمات

نقصد بالطريقة دي تقسيم الكلمة لمقاطع صوتية أصغر، عشان تكون مفهومة للطفل زي “ما ما”، ويقدر يكتبها أو يقرأها، وبيساعد جدًا في تعلم اللغة طرق جديدة ومفيدة زي طريقة نور البيان، اللي بتعتمد على الحركات مش بس الحروف، وبيكون الطفل مع الوقت قادر يقرأ بالتشكيل بسهولة، ويفهم الاختلافات في النطق.

### 4- بطاقات صور الكلمات

الطفل في صغره بيتشد جدًا للصور والألوان، فتقدري تستغلي دا في ربط الألوان والصور بقصص للحروف، أو تربطي الكلمات بمعانيها من خلال الرسومات والصور، مثلاً: كلمة أسد تتربط في ذهن الطفل بصورة الأسد، وهكذا، وتعد الطريقة دي من أسهل تمارين تعليم القراءة والكتابة للأطفال.

### 5- البحث عن الحروف

عشان ننمي مهارات الطفل البصرية في التعرف على الحروف، وحفظ أشكالها، وتذكرها، فتمرين البحث عن الحروف يُعد من أفضل تمارين تعليم القراءة والكتابة.

ودا بنقوم من خلاله بكتابة حرف معين من اختيارنا في وسط الكراسة، وكتابة عدد كبير من الحروف حواليه، وبعدها بنطلب من الطفل إنه يدوّر على الحرف المرسوم في وسط الحروف دي، ومع تكرار التمرين بيبدأ الطفل يحفظ الحروف وأشكالها تدريجيًا، ومن هنا بننتقل للتمرين التالي.

### 6- رسم الحروف

فوائد رسم الحروف بالاعتماد على المهارات الحسية 

استخدام طريقة كتابة الطفل للحروف وتكرارها عشان تثبت في دماغه بالطريقة التقليدية بيسبب عنده ملل وضجر، ودا ممكن نتفاداه لو علمناه يرسم الحروف بطريقة جديدة؛ على سبيل المثال: إننا ندمج التمرين دا بتمرين يعتمد على المهارات الحسية.

فممكن نخليه يرسم الحروف باستخدام الصلصال أو الرسم على الرمال، أو الملح، أو الدقيق، والطريقة دي ليها فوائد مختلفة، زي إنها:

- بتعلمه الحروف بطريقة سهلة وممتعة.
- بتزود التناسق بين عينه وحركة إيده.
- بتقوي عنده مهارة التركيز والانتباه.
- بتنمي عضلاته الدقيقة.

### 7- استخدام مجسمات الحروف لتكوين كلمة

بعد إتقان الطفل للحروف بشكل كامل، نقدر من خلال البازل ومجسمات الحروف المختلفة نساعده في تمرين تكوين الكلمة.

وفي البداية بنكتب له الكلمة عشان يقدر يقلدها، ويكوّن كلمة بنفس حروفها، ومع الاستمرار والتدريب على التمرين دا، بنطلب منه يكتب كلمات بنقولها له شفويًا من غير ما نكتبها، عشان يقوي ذهنه وخياله، وفي الغالب بتكون الكلمات دي بسيطة ومن 3 أو 4 حروف بالكتير، ودا بيكون من أسهل تمارين تعليم القراءة والكتابة اللي ممكن نستخدمها مع الأطفال.

### 8- استخدام سجادات الحروف

سجادات الحروف من أمتع تمارين تعليم القراءة والكتابة، وخصوصًا للطفل الحركي، فبتكون عبارة عن سجادة مرسوم عليها الحروف بأشكال مختلفة زي مثلاً: شجرة الحروف، واستخدامها بيتم عن طريق إننا بنقول للطفل كلمة، وهو بيبدأ يرسمها في ذهنه وينط على الحروف بتاعتها بالترتيب ولو كوّنها صح بنكافئه ماديًا، أو معنويًا، ولو غلط فيها بنطلب منه يعيدها تاني لحد ما يتقنها.

وبكدا نكون نمّينا عند الطفل مهاراته الحركية الكبرى، والتآزر البصري الحركي، وخرجنا طاقته الجسدية بطريقة ممتعة وصحية.

### 9- مشاركة الطفل القراءة والكتابة

مشاركة الطفل في أي حاجة بتساعده يتعلم أسرع ويكون متحمس أكتر، وعشان نقدم له تمارين القراءة والكتابة بطريقة أسهل، نقدر نشاركه بطرق مختلفة، على سبيل المثال، ممكن نقرأ له قصة ونساعده يقرأ معانا واحدة واحدة.

وبعد كدا يطلع الكلمات اللي كانت صعبة عليه، ويبدأ يكتبها بره، ويكررها باستمرار، وبالطريقة دي هنكون شاركناه وعلمناه في وقت واحد.

## كيفية الاستفادة من الأدوات الرقمية في تعليم الطفل القراءة والكتابة

كتير من الأطفال حاليًا بيرفضوا التعلم بالطرق التقليدية القديمة، وبيحسوا بالملل بسرعة، ودا بسبب التطور الرقمي السريع اللي بنعيشه حالياً، وكتر جلوس الأطفال على أجهزة الكمبيوتر والهواتف الذكية، ومن هنا زاد الإقبال على استخدام المواقع الإلكترونية في تعليم الأطفال.

ودي بتكون فرصة كويسة للطفل عشان يستغل الوقت اللي بيضيعه على الإنترنت في حاجات مفيدة، ودا اللي أشارت ليه مجلة “SpringerLink” في مقالها بعنوان: الأدوات الرقمية ومهارات ما قبل القراءة.

ومن هنا بيجي دورنا في البحث عن حلول رقمية عربية بتقدم تمارين تعليم القراءة والكتابة عشان تساعد أطفالنا في تطوير مهاراتهم، ومن أبرز المواقع دي:

### 1- موقع أ ب ت

منصة موجودة من سنة 2011، وهدفها تقديم محتوى عربي تعليمي تفاعلي هادف، ودا من خلال الألعاب التعليمية، والقصص الممتعة، والكلمات البصرية، والتمارين التفاعلية، ودي كلها حاجات بتشجع الطفل على حب اللغة العربية من البداية.

### 2- موقع عصافير

واحد من أهم المواقع العربية اللي بتقدم تمارين تعليم القراءة والكتابة، ودا لإنه بيساعد على بناء عادة القراءة عند الأطفال بالتعاون مع عدد كبير من المدارس على مستوى الوطن العربي.

وبيتنوع المحتوى اللي بتقدمه منصة عصافير بين الكتب والأنشطة وأوراق العمل، وكمان بيوصل مجموع القصص اللي بيقرأها الأطفال على المنصة لـ 3.5 مليون قصة في الشهر الواحد.

### 3- موقع آدم ومشمش

منصة آدم ومشمش عبارة عن مشروع لعرض الأفلام الكرتونية التعليمية للأطفال، باعتبارها وسيلة ممتعة للتعلم وفعّالة جداً للأطفال في عمر (0 – 5 سنوات).

والحلقات الكرتونية دي بتكون مدتها قصيرة، وبتعرض مواضيع مختلفة زي: الحروف الأبجدية، والأرقام، والحيوانات، والآلات الموسيقية، وغيرها كتير من الحاجات اللي بتجذب انتباه الأطفال.

## نصائح هتساعدك في تعليم ابنك القراءة والكتابة

من النصائح المهمة اللي هتفيدك:

- التجديد، حاولي دايماً تشوفي الابتكارات الجديدة في التمارين وجربيها مع طفلك واختاري الأنسب ليه.
- تجنب العصبية والعنف مع الطفل، لأنها بتؤدي لنتيجة عكسية، فكوني صبورة واستمري في تعليمه.
- إضافة المتعة والألعاب الجذّابة لتمارين تعليم القراءة والكتابة، علشان تحببي الطفل في اللغة.
- عدم توقع نتائج فورية، لأن الطبيعي إن التطور والإتقان بيجي مع الممارسة والتكرار.
- تقديم المكافآت الرمزية على إنجازات الطفل البسيطة، لأنها بتساعده يتعلم أحسن.

## أخيرًا

تمارين تعليم القراءة والكتابة عددها كبير جدًا، ودا لأننا ممكن نخترع ونكتشف طرق كتيرة ومختلفة من أبسط الوسائل اللي حوالينا، واللي نقدر من خلالها نعلم الطفل المهارات اللغوية المهمة اللي هتساعده في رحلته التعليمية فيما بعد.

وفي المقال دا قدمنا لك أهم وأبرز التمارين اللي هتساعد طفلك يتعلم بطريقة سهلة، مبسطة وممتعة.

## المصادر

## دليل المدارس المصرية

ابحث عن المدرسة واحصل علي أدق النتائج وكافة المعلومات.

- {{ listingType.name }}

- prev

- next

{{label}}

{{label}}: {{displayValue}}

{{label}}

{{displayValue}}

بحث

انضم إلي جروب دليل المدارس المصرية لو عندك اي استفسار

## إقرأ أكثر..

### أساسيات النظافة الشخصية للأطفال وكيفية تعليمها لهم

النظافة الشخصية للأطفال حاجة ضرورية وأساسية للحفاظ على صحتهم وحمايتهم من الأمراض، دا غير إنها بتحافظ على مظهرهم الخارجي كمان، وبتزود من ثقتهم في نفسهم،

### كيفية تأسيس الطفل قبل المدرسة نفسيًا ولغويًا وجسديًا

ليه طفلك ممكن يكره المدرسة، في حين إن أطفال تانية كتير بيحبوها؟  الموضوع كله بيعتمد على مرحلة تأسيس الطفل قبل المدرسة، واللي فيها بيتم تهيئته

### أسئلة انترفيو المدارس للأطفال | أشهر 10 أسئلة وإجاباتهم

أسئلة انترفيو المدارس للأطفال واحد من المواضيع المهمة لأولياء الأمور، واللي بيسعوا لمعرفتها عشان يتدربوا أطفالهم ويجهزوهم يجاوبوا عليها بشكل صحيح، ويلتحقوا بالمدارس اللي عندهم

لا توجد تعليقات بعد.

##### أضف تعليق

### اترك تعليقاً · إلغاء الرد

لن يتم نشر عنوان بريدك الإلكتروني.الحقول الإلزامية مشار إليها بـ *

Name

Email

رسالتك

Save my name, email, and website in this browser for the next time I comment.

ارسل التعليق

Δ



### دليل المدارس المصرية

اكبر دليل للمدراس في مصر

دليل المدارس المصرية هو عبارة عن موقع خدمي يقدم معلومات مجانية للمستخدمين المصريين عن المدارس الموجوده في جميع انحاء محافظتي القاهرة والجيزة.

Menu

Menu

## ابحث عن مدرسة عن طريق المنطقة

Menu

Menu

© Made with love by NAGDY

© Made with love by NAGDY

## سلة المشتريات

×

View all results No results